- Համաժողովի ընթացքում մենք դիմեցինք սփյուռքի հայկական համայնքներին, որպեսզի նրանք ևս սկսեն աջակցել սահմանապահ գյուղերի սոցիալ-տնտեսական, կրթական, մշակութային խնդիրների լուծմանը: Երեք գյուղ արդեն գտել է իր հովանավորին: Այսօր՝ Նոր տարվա շեմին, այս երաժշտական գործիքները թող սահմանապահ գյուղերի երեխաների համար դառնան խաղաղության, ոգևորության գործիքներ և զարգացնեն մշակութային կյանքը: Ժողովրդական գործիքների ուսուցումը խիստ կարևոր է, քանի որ ազգային, ժողովրդական երգն ու երաժշտությունը մեր մշակույթի հիմքն են,- ընդգծեց նախարար Հրանուշ Հակոբյանը: